Proiect

**GUVERNUL REPUBLICII MOLDOVA**

**HOTĂRÎRE** nr.\_\_\_\_\_\_

din\_\_\_\_\_\_\_\_\_\_\_\_\_ 2016

Chişinău

**Cu privire la aprobarea modificărilor şi completărilor ce se operează**

**în anexa nr. 2 la Hotărîrea Guvernului nr. 931 din 8 decembrie 2011**

Guvernul HOTĂRĂŞTE:

Capitolul I al Anexei nr.2 la Hotărîrea Guvernului nr. 931 din 8 decembrie 2011 „Cu privire la desfăşurarea comerţului cu amănuntul” (Monitorul Oficial al Republicii Moldova, 2011, nr. 222-226, art. 1017), cu modificările ulterioare, se modifică şi se completează după cum urmează:

1. După noțiunea „magazin” se introduc noțiunile de *„unitate comercială staționară provizorie”* și *„comerț ambulant”* cu următorul cuprins:

„*unitate comercială staționară provizorie* - unitate de comerţ cu amănuntul, ridicată din construcţii uşor demontabile, care, de regulă, nu dispune de spaţiu pentru păstrarea produselor. Comercializează un sortiment redus de mărfuri cu oferirea condiţiilor minime de comoditate pentru consumatori. În categoria dată de unități comerciale se includ pavilioanele, chioșcurile (gheretele);

„*comerț ambulant* - activitatea de comercializare cu amănuntul realizată prin trecere dintr-un loc în altul, prin intermediul unităților mobile”.

2. Noțiunea de „unitate de comerț ambulant” se modifică și va avea următorul cuprins:

*„unitate de comerț ambulant* (mobilă)- unitate de comerţ cu amănuntul, care poate fi deplasată din loc în loc şi care comercializează un sortiment redus de mărfuri.

Unităţi de comerţ ambulant sunt - rulote mobile, standuri mobile, tonete, tarabe, tejghele, cărucioare, aparate-automat pentru vînzări, autoremorci, vehicule/automagazine special amenajate”.

**Prim – ministru**

Contrasemnează:

Viceprim-ministru,

Ministrul economiei